
        REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK
     Dr. A. Starčevića 23, Dubrovnik
Posl. br. 6-St.1078/2016-19


R E P U B L I K A   H R V A T S K A

R J E Š E N J E

	Trgovački sud u Splitu, Stalna služba u Dubrovniku, po sucu tog suda Srđanu Gavraniću, kao stečajnom sucu, postupajući po prijedlogu Financijska agencija, RC Split, Podružnica Dubrovnik, za otvaranje stečajnog postupka nad dužnikom VIAM društvo za građevinarstvo, trgovinu i projektiranje d.o.o., Dubrovnik, Dr. Ante Starčevića 29, MBS: 060153548, OIB: 6158184867190, izvan ročišta, izvan ročišta, dana 23. lipnja 2016. godine


r i j e š i o   j e

I.	Obustavlja se stečajni postupak nad dužnikom VIAM društvo za građevinarstvo, trgovinu i projektiranje d.o.o., Dubrovnik, Dr. Ante Starčevića 29, MBS: 060153548, OIB: 6158184867190, izvan ročišta.

II.	Nalaže se Financijskoj agenciji nakon pravomoćnosti ovog rješenja osloboditi sredstva zaplijenjena na temelju čl. 112. Stečajnog zakona u iznosu od 4.825,00 kuna, a ostatak u iznosu od 175,00 kuna prenijeti na žiro račun ovog suda kod Hrvatske poštanske banke broj: HR1623900011300000664 poziv na broj 10-1097-2016



Obrazloženje

	Financijska agencija RC Split, Podružnica Dubrovnik je podnijela ovom sudu 2. svibnja 2016. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 27. travnja 2015. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 458.557,11 kuna, da ima 11 zaposlenih, da ima račun kod OTP banka Hrvatska d.d., da ne raspolaže drugim podacima o imovini, te da ima zaplijenjenih sredstava na ime predujma za namirenje troškova stečajnog postupka.

	Sukladno čl. 110. Stečajnog zakona (NN 71/15, dalje u tekstu SZ) Financijska agencija dužna je podnijeti prijedlog za otvaranje stečajnog postupka ako dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u roku od osam dana od isteka tog razdoblja, osim ako su ispunjen pretpostavke za pokretanje skraćenog stečajnog postupka. Prema čl. 115. SZ na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

	Tijekom prethodnog postupka dužnik navodi da nisu ostvareni stečajni razlozi budući da račun dužnika nije blokiran. Sud je pribavio potvrdu FINA-e o blokadi računa i novčanih sredstava ovršenika od 23. lipnja 2016. godine (list spisa 109-110) iz koje proizlazi da dužnik nema blokiran račun.  

	Temeljem čl. 128. St. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti. Dužnik je tijekom prethodnog postupka postao sposoban za plaćanje. propisa odlučeno je kao u izreci.

Odgovarajućom primjenu čl. 112. st. 7. SZ naloženo je osloboditi zaplijenjena sredstva, koja nisu potrebna za podmirenje troškova stečajnog postupka, a ostatak prenijeti u korist računa suda radi pokrića nastalih troškova postupka. 

	Zbog navedenog, na temelju spomenutih propisa, odlučeno je kao u izreci. 

U Dubrovniku, 23. lipnja 2016. godine

										Stečajni sudac:

										Srđan Gavranić
 



POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a (23.06.2016.g.):
- predlagatelju, putem elektroničke pošte i e oglasne ploče,
- dužniku, putem e oglasne ploče,
- mrežna stranica e oglasna ploča. 

